
Na temelju članka 10. stavka 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10.) i članka 18. Statuta Općine Jelenje („Službene novine PGŽ“ broj 33/09, 13/13 i 6/16 17/17 i „Službene novine Općine Jelenje“ br. 3/17, 5/18 i 11/18) Općinsko vijeće Općine Jelenje na 14. sjednici održanoj dana 29. siječnja 2019. donosi   
 
[bookmark: _Hlk534286411]ODLUKU
o određivanju koeficijenata za obračun bruto plaće
službenika i namještenika u Jedinstvenom upravnom odjelu Općine Jelenje

Članak 1.
Ovom odlukom određuju se koeficijenti za obračun bruto plaće službenika i namještenika u Jedinstvenom upravnom odjelu Općine Jelenje.

Članak 2.
Riječi i pojmovi koji imaju rodno značenje korišteni u ovoj Odluci odnose se na jednak način na muški i ženski rod, bez obzira jesu li korišteni u muškom ili ženskom rodu.

Članak 3.
Koeficijenti za obračun bruto plaće službenika i namještenika u Jedinstvenom upravnom odjelu Općine Jelenje utvrđuju se prema popisu radnih mjesta kako slijedi:
POPIS RADNIH MJESTA
	Potkategorija
radnog mjesta
	Naziv radnog mjesta
	Klasifikacijski rang
	Koeficijent

	RADNA MJESTA I. KATEGORIJE

	Glavni rukovoditelj
	Pročelnik 
	1.
	2,60

	Viši rukovoditelj
	Voditelj odsjeka
	3.
	2,10

	Rukovoditelj
	Voditelj odsjeka 
	4.
	2,00

	RADNA MJESTA II. KATEGORIJE

	Viši stručni suradnik
	Viši stručni suradnik 
	6.
	1,60

	RADNA MJESTA III. KATEGORIJE

	Stručni suradnik
	Stručni suradnik 
	8.
	1,50

	Viši referent
	Viši referent 
	9.
	1,45

	Referent
	Referent
	11.
	1,40

	Referent
	Administrativni tajnik 
	11.
	1,40

	Referent
	Referent-komunalni redar
	11.
	1,40

	RADNA MJESTA IV. KATEGORIJE

	Namještenici
	Spremač, dostavljač, pomoćni radnik
	12.
	1,00




Članak 4.
Službenik koji uz poslove svog radnog mjesta obavlja i poslove službenika za informiranje i/ili službenika za nepravilnosti i/ili službenika za zaštitu osobnih podataka i/ili službenika za zaštitu osobnih podataka iz područja video nadzora ostvaruje pravo na fiksni dodatak u iznosu od 2% obračunskog koeficijenta.

Članak 5.
Najkasnije u roku od 30 dana od dana stupanja na snagu ove Odluke pročelnik Jedinstvenog upravnog odjela Općine Jelenje donijet će pojedinačna rješenja o plaći službenika. 
Općinski načelnik će u roku iz stavka 1. ovog članka donijeti rješenje o plaći pročelnika.

Članak 6.
Danom stupanja na snagu ove Odluke prestaje važiti Odluka o određivanju koeficijenata za obračun plaće službenika i namještenika u Jedinstvenom upravnom odjelu Općine Jelenje od 18. rujna 2013. godine, KLASA:120-02/13-01/01, URBROJ:2170/04-01-13-1, objavljena u »Službenim novinama Primorsko-goranske županije« br. 33/13.

Članak 7. 
Ova Odluka stupa na snagu osmog dana od dana objave u Službenim novinama Općine Jelenje. 
 

KLASA: 010-10/19-01/14
URBROJ:2170-04-01-19-3
Dražice, 29. siječnja 2019.
        
                                                                 OPĆINSKO VIJEĆE OPĆINE JELENJE                
			                                PREDSJEDNIK 
                                                         
[bookmark: _GoBack]						Luka Zaharija, prof.

RADNA MJESTA I. KATEGORIJE  

Glavni rukovoditelj  Pročelnik   1.  2,60  

Viši rukovoditelj  Voditelj odsjeka  3.  2,10  

Rukovoditelj  Voditelj odsjeka   4.  2,00  

